फतेहपुर सीकरी से BSP उम्मीदवार गुड्डू पंडित ने राज बब्बर को दी 'जूतों से मारने' की धमकी, बॉलीवुड से यूं आया रिएक्शन  
बीएसपी उम्मीदवार हैं गुड्डू पंडित
राज बब्बर से है उनका मुकाबला
गुड्डू ने राज बब्बर को कहे अपशब्द
राज बब्बर (Raj Babbar) कांग्रेस की टिकट पर उत्तर प्रदेश की फतेहपुर सीकरी (Fatehpur Sikri) लोकसभा सीट से चुनाव लड़ रहे हैं और उनका मुकाबला बहुजन समाज पार्टी (BSP) के गुड्डू पंडित (Guddu Pandit) से है. लेकिन चुनावी माहौल में ऐसा लगता है कि सभी नेताओं ने बदजुबानी में एक दूसरे के साथ होड़ लगा रखी है. हाल ही में आजम खान (Azam Khan) ने विवादास्पद बात कही थी और उसके बाद अब गुड्डू पंडित (Guddu Pandit) ने भी राज बब्बर (Raj Babbar) को निशाना बनाते हुए मर्यादा की सारी सीमाएं ही लांघ दीं. गुड्डू पंडित का ये वीडियो सोशल मीडिया पर वायरल हो रहा है और अब बॉलीवुड से भी इसे लेकर जोरदार रिएक्शन आ गया है. बॉलीवुड एक्टर कमाल आर खान (Kamaal R Khan) ने ट्वीट करके जनता को लेकर ही सवालिया निशान लगा दिया है क्योंकि इस वीडियो में गुड्डू पंडित के बिगड़े बोल के बावजूद जनता उनकी जय-जयकार कर रही है. 

फतेहपुर सीकरी लोकसभा सीट से BSP उम्मीदवार गुड्डू पंडित (Guddu Pandit) ने भाषा की सीमा लांघते और धमकी भरे लहजे में राज बब्बर (Raj Babbar) को कहा, 'सुन लो राज बब्बर के कु#$, तुमको और तुम्हारे नेता नचनिया को दौड़ा-दौड़ा के जूतों से मारूंगा जो झूठ फैलाया समाज में. जहां मिलेगा, गंगा मां की सौगंध तुझे जूतों से मारूंगा, तुझे और तेरे दलालों को.' हालांकि इससे पहले भी गुड्डू पंडित पर आचार संहिता के उल्लंघन का केस दर्ज हो चुका है. सोमवार को फतेहपुर सीकरी में कांग्रेस अध्यक्ष राहुल गांधी और प्रियंका गांधी की रैली हुई थी.
फतेहपुर सीकरी लोकसभा सीट से BSP उम्मीदवार गुड्डू पंडित (Guddu Pandit) के राज बब्बर (Raj Babbar) पर इस हमले के तुरंत बाद बॉलीवुड एक्टर-प्रोड्यूसर कमाल आर खान (Kamaal R Khan) ने रिएक्शन दिया है और जनता की समझ पर ही सवालिया निशान लगा दिया है.  कमाल आर खान (Kamaal R Khan) ने ट्वीट कर लिखा हैः ये गुड्डू पंडित कैसे गलत हो सकता है, जब सारे के सारे लोग उनके गालियां निकालने पर उसकी जय-जयकार कर रहे हैं?...' इस सोशल मीडिया पर बेबाक राय रखने वाले KRK ने गुड्डू पंडित पर निशाना साधा है.